Prestehull

Et prestehull (Priest Hole, også kalt prestegjemme) er et skjult rom laget for å skjule en person. Prestehull er kjent fra flere land, men særlig fra England og også fra Skottland, kongedømmer hvor katolikker gjemte katolske prester for myndighetene på 1500- og 1600-tallet.

Etter at kong Henrik VIII brøt med Roma og med dette også som effekt etablerte Church of England, som konstitutivt var underlagt den engelske krone, ble fastholdelse av den gammeltroende katolisisme ansett som ulydighet mot kongen og ansett som høyforræderi. Katolske prester og klosterfolk ble forfulgte i England fra omtrent begynnelsen av dronning Elizabeth Is regjeringstid i 1558. Det ble tidvis satt inn betydelige ressurser for å finne slik bortgjemte prester. Tiltak mot dem ble intensivert etter at opprør og opptøyer brøt ut (f.eks. Ridolfikonspirasjonen i 1570/71, Babingtonkonspirasjonen i 1586 osv). Også tidligere komplotter (som Exeterkonspirasjonen i 1538) skulle tjene som begrunnelse for harde tiltak under dronning Elisabeth, og fiktive konspirasjoner (f.eks. papistkonspirasjonen i 1678) tjente som begrunnelser for fortsatt restriktive tiltak mot katolikker senere.

Gjemmestedene
Priest Holes ble innbygd eller tilbygd tro katolske familiers herregårder og slott. De var ofte svært spartanske, ofte meget trange. Men konstruksjonene av tilgangene dit var oppfinnsomme. Her skulle man la presten raskt ta tilflukt ved overraskelsende razziaer, dels kunne man - alt etter romlighetene - skjule presten/e i lengre tid. Tilsvarende nisjer for lynrask skjul av avslørende utstyr til bruk i katolsk messefeiring kunne være knøttsmå. Prinsippet var det samme som for prestehullene.  

Mange slike skjulesteder spores tilbake til mureren, jesuittlekbroren og den senere martyr Nicholas Owen, som sies å ha konstruert mange av disse hemmelige stedene og inngangene for å beskytte de forfulgtes liv.  Ved East Riddlesden Hall var et slikt gjemmested en del av skorsteinen, ved Ripley Castle og Harvington Hall (Worcestershire) en del av veggene. I Chesterton Hall (nær Cambridge) var tilgangen en del av toalettet. Ingen vet hvor mange han bygde; noen kan fortsatt være uppdagede. Broder Owen anses som en særlig nyktig bygger av prestehull.

Owen ble tatt til fange i Hindlip Hall i Worcestershire, etter Kruttsammensvergelsen i 1605, og torturert til døde på strekkbenken i Tower of London i 1606. Han ble kanonisert som martyr i 1970 og regnes i den katolske kirke som en av «de førti martyrer fra England og Wales».

Eksempler på flere prestehull i ett anlegg kan sees ved besøk på det middelalderske herskapshuset Baddesley Clinton i landsbyen med samme navn.

Effektivitet
Prestehullenes nytte og effektivet kan utledes av at det av og til fortsatt (etter år 2000) oppdages noen (se blant de eksterne lenker). Det er kjent at iherdige «pursuivants» (prestejegere), som var vel kjent med fenomenet, trass i grundige søk gang på gang gikk glipp av skjulesteder; dette fremgår også av samtidige beretninger om søkene. Søkepartier ville ha med seg dyktige snekkere og murere og prøve alle mulige midler, fra systematiske målinger og sonderinger til fysisk riving av panel og opptrekking av gulv. 

Et annet triks som kunne vise seg i noen grad effektivt ville være at prestejegerne som om de dro, og ser om presten da ville komme ut av skjul. Han kan være halvt utsultet, forkjøpen med sår fra langvarig innesperring da han var nesten redd for å puste (eller snorke) for at den minste lyd skulle skape mistanke om det bestemte sted hvor han var skjult. Noen ganger kan en prest dø i hullet av sult eller mangel på oksygen.

Kart
Kart over alle bygninger og anlegg kjent for å ha prestehull (eller antas å ha dem).

Referanser

Se også 
 Lønndør, skjult dør
 Lønngang, skjult rute brukt til flukt eller skjult bevegelse av mennesker og varer

Eksterne lenker 

Secret Chambers and Hiding Places, av Allan Fea,  eText hos Project Gutenberg.
Artikkel i The Blackpool Gazette (16. oktober 2006): 'Priest hole found in Tudor Hall', om et prestegjemme funnet av eieren av Mains Hall i Singleton i Lancaster 
BBC Black Country feature (10. desember 2005) om et prestehull i Moseley Old Hall i Wolverhampton, der man skjulte Karl II i 1651 som han flyktet fra Cromwells styrker

Webpage om prestehullet i Naworth Castle i Cumbria, med historikk og video
Top 5 priest holes of England, med tekst og foto
 Prestehull i herregården forklart
 

Reformasjonen i England
Kristendom i Storbritannia
Den katolske kirke i England og Wales
Den katolske kirke i Skottland
Antikatolisisme i Storbritannia
Bygningsdetaljer